b'\n_START_ARTICLE_\nHaiti\n_START_SECTION_\nKlima na Haitiju\n_START_PARAGRAPH_\nHaiti le\xc5\xbei v obmo\xc4\x8dju tropsko- pasatske klime. Povpre\xc4\x8dna letna temperatura dosega 25\xc2\xa0\xc2\xb0C. Mese\xc4\x8dna nihanja temperature se gibljejo med +14\xc2\xa0\xc2\xb0C minimalno in +38\xc2\xa0\xc2\xb0C maksimalno. Koli\xc4\x8dina padavin je v dolinah otoka do 500\xc2\xa0mm/letno, v vi\xc5\xa1je le\xc5\xbee\xc4\x8dih podro\xc4\x8djih otoka pa do 2500\xc2\xa0mm/letno. Lo\xc4\x8dimo dve de\xc5\xbeevni dobi, prva je med mesecem aprilom in junijem, druga je med septembrom in novembrom. V ostalih mesecih prevladuje prete\xc5\xbeno suho in toplo vreme. Nevihtno obdobje z ru\xc5\xa1ilnimi hurikani je ve\xc4\x8dinoma od junija do septembra.\n_START_SECTION_\nRastlinstvo na Haitiju\n_START_PARAGRAPH_\nDo prihoda belcev, kolonizatorjev, je bil Haiti ve\xc4\x8dinoma pora\xc5\xa1\xc4\x8den z gozdom. Kolonizatorji so za\xc4\x8delo gozd izsekavati in tudi po\xc5\xbeigati da so dobili prostor za planta\xc5\xbee sladkornega trsa. Danes je okolje zelo prizadeto zaradi pretiranega izsekavanja in uni\xc4\x8dujo\xc4\x8dega delovanja neviht, ki odna\xc5\xa1ajo plodno zemljo, erozija prsti je vidna povsod.\n_START_SECTION_\nPrebivalstvo Haitija\n_START_PARAGRAPH_\nSkupno \xc5\xa1tevilo prebivalcev Haitija ocenjujejo na pribli\xc5\xbeno 10 milijonov ljudi. Od tega \xc5\xa1tevila je 95\xc2\xa0% Hait\xc4\x8danov afri\xc5\xa1kega porekla, ostalo je ve\xc4\x8dinoma me\xc5\xa1ancev belcev/afri\xc4\x8danov. Nekaj je tudi prebivalcev z evropskim poreklom in poreklom iz bli\xc5\xbenjega vzhoda. Staroselci Indijanci- Arawaki, Taini so bili v \xc4\x8dasu francoske kolonizacije- (od leta 1677 dalje) prakti\xc4\x8dno iztrebljeni. Njihova naselja so bila v celoti uni\xc4\x8dena.\n_START_SECTION_\nJezik Haitijcev\n_START_PARAGRAPH_\nHait\xc4\x8dani v vsakdanjem govoru uporabljajo kreol\xc5\xa1\xc4\x8dino, \xc4\x8deprav je uradni jezik tudi franco\xc5\xa1\xc4\x8dina, ga govori le 10\xc2\xa0% prebivalstva, vse ve\xc4\x8d mladih se u\xc4\x8di in govori angle\xc5\xa1\xc4\x8dino.'